b'\n_START_ARTICLE_\nAbrogans\n_START_PARAGRAPH_\nAbrogans tai Codex Abrogans on luultavasti vanhin saksan kielell\xc3\xa4 kirjoitettu kirja. Se on k\xc3\xa4sikirjoitettu synonyymisanakirja (tai sanasto tai sanalista) latinasta vanhaan yl\xc3\xa4saksaan 700-luvulta (765\xe2\x80\x93775). Useita kopioita tehtiin, mutta vain yksi on selvinnyt nykyaikaan, St. Gallenin luostarin kirjastossa._NEWLINE_Se on saanut nimens\xc3\xa4 ensimm\xc3\xa4isen hakusanan mukaan: abrogans = dheomodi (vaatimaton, n\xc3\xb6yr\xc3\xa4). Se sis\xc3\xa4lt\xc3\xa4\xc3\xa4 noin 3\xc2\xa0670 vanhan yl\xc3\xa4saksan t\xc3\xa4rkeint\xc3\xa4 termi\xc3\xa4, noin 14\xc2\xa0600 esimerkill\xc3\xa4. Ty\xc3\xb6 on joskus yhdistetty it\xc3\xa4valtalaiseen prelaattiin Arbeo Freisingil\xc3\xa4iseen (k. 783 tai 784), ensimm\xc3\xa4iseen tunnettuun saksan kielen kirjoittajaan.'